Diari Oficial de la Generalitat Valenciana


Sumari del DOGV 4327, del 03-09-2002 (2002/9371)

RESOLUCIÓ de 29 de juliol de 2002, del conseller d'Obres Públiques, Urbanisme i Transports, relativa a la informació pública del projecte d'expropiació forçosa de l'àrea de reserva per a l'ampliació de patrimoni públic de sòl parc logístic de Riba-roja de Túria.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4327

Data del DOGV
:   03-09-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/9371


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 29 de juliol de 2002, del conseller d'Obres Públiques, Urbanisme i Transports, relativa a la informació pública del projecte d'expropiació forçosa de l'àrea de reserva per a l'ampliació de patrimoni públic de sòl parc logístic de Riba-roja de Túria. [2002/9371]
  
En virtut de Resolució de data 29 de juliol de 2002, s'ha acordat sotmetre a informació pública el projecte dexpropiació forçosa de l'àrea de reserva per a l'ampliació de patrimoni públic de sòl, parc logístic de Riba-roja de Túria, i la relació de béns i drets afectats pel projecte.
  
Atés que l'administració actuant ha optat pel procediment de taxació conjunta (article 36 de la Llei 6/1998, de 13 d'abril, sobre Règim del sòl i Valoracions) i de conformitat amb el que establix l'article 202.2 del Reial Decret 3288/1978, de 25 d'agost, pel qual s'aprova el Reglament de Gestió Urbanística, se sotmet a informació pública el projecte d'expropiació, perquè els que puguen resultar interessats formulen les observacions i les reclamacions que estimen convenients, en particular en allò que concernix a titularitat o valoració dels seus respectius drets, sense perjuí de la notificació individual als que apareguen com a titulars de béns o drets en l'expedient. El període d'exposició pública s'iniciarà el dia següent de la seua publicació en el BOE i acabarà el 30 de setembre de 2002.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992, per als interessats que figuren com a desconeguts o que el domicili dels quals s'ignora. Els errors no denunciats i justificats en la fase d'informació pública no donaran lloc a nul·litat o reposició d'actuacions (article 222.1 del Reial Decret Legislatiu 1/1992, vigent segons el que conté la disposició derogatòria de la Llei 6/1998, de 13 d'abril, sobre Règim del Sòl i Valoracions).
  
L'expedient està a la disposició del públic en la seu de l'Institut Valencià d'Habitatge, SA, gestor de l'expropiació, situat al carrer En Bou, núm. 9 i 11, de València. Horari de consulta de dilluns a divendres de 9 h a 14 h, amb cita prèvia telefonant al número 96 398 57 68.
  
Així mateix, les al·legacions hauran de presentar-se en el mencionat organisme.
  
València, 29 de juliol de 2002.- El conseller d'Obres Públiques, Urbanisme i Transports: José Ramón García Antón.